افغانستان ملی تینچلیک کینگشی باشلیغی داکتر عبدالله عبدالله قطرنینگ پایتختی دوحه ده طالبان بیلن آلیب باریله یاتگن اوچره شوولردن مقصد دایمی تینچلیک نینگ اورنه تیلیشی ایکن لیگینی ایتدی.
عبدالله انادو آژانسی گه بیرگن بیاناتده، افغانستانده 42 ییلدن بیری دوام ایتیب تورگن معماگه بیر نیچه کون ایچیده ییچیم تاپیش نینگ ممکن ایمس ایکن لیگینی معلوم قیلیب اوستیده توختش و مذاکره ایتیلیشی کیره ک بولگن انچه موضوع موجود ایکن لیگینی قید ایتدی.
عبدالله، مقصدلری نینگ ایککی تامان نینگ کیلیشیب آلیشی بیلن اولکه ده دایمی تینچلیک نی اورنه تیش و افغانستان خلقی نینگ کیلگوسی جریانده تینچلیک و بردملیک ایچیده یششینی تامین ایتیش ایکن لیگینی افاده ایتدی.
داکتر عبدالله جنابلری "بیزنینگ برچه طلب لریمیز ویا طالبان نینگ طلبلری بوتونله ی قبول بوله دی دیگن نرسه یوق" دیب ایتدی و موضوعلر اوستیده توختب بیر شکلده ایککی تامان نینگ قبول قیلیشی بیلن نتیجه گه باریلیشی کیره ک لیگینی تاکییدله دی.
عبدالله، "مقصدیمیز طالبان بیلن مذاکره لرنینگ نتیجه لنیشی و بو توغریده قولیمیزدن کیلگننی قیله میز. اوچره شوولر اولیملی نتیجه لنمه گن تقدیرده افغانستان خلقی اوچون جوده یمان خبر بوله دی" دیب گپیردی.
طالبان جنگریلری نینگ مذاکره لر باشله شی بیلن هجوملرنی کوپه یتیرگن لیگی گه دقت قره تگن عبدالله بونینگ ینگلیش ایکن لیگینی، مذاکره لرنینگ باشله شی بیلن اوروش فضاسی گه هم اوزگریش یوز بیریشی کیره ک ایکن لیگینی ایتدی.
عبدالله خشونت نینگ کمه یشی و حتی دایمی آتشکیسین نینگ برقرار بولیشینی خواهله گن لیکلرینی بیلدیردی.
تورکیه نینگ افغانستان نینگ دوستی ایکن لیگینی تاکییدله گن عبدالله شولرنی ایتدی:
"تورکیه شو وقت افغانستان خلقی نینگ یانیده بولیب تورگن و هردایم تینچلیک طرفداری بولگن و بو خصوصده تورلی شکلده همکارلیک قیلگن دیر. تورکیه نینگ تینچلیک توغریسیده مهم تاثیری و رولی باردیر. عین دمده تورکیه افغانستان گه کتته یاردملر عملگه آشیرگن و بو یاردملر حلی هم دوام ایتیب تورگن دیر. بناً افغانستان خلقی تامانیدن منتدارچیلیک بیلدیره میز" دیدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
